Document ID: /roh_data/filtered/fineweb-2-filterrobots_roh.jsonl.gz/32846

Las autoritads svizras online
L'attest d'ierta infurmescha davart il circul da las persunas cun dretg d'ierta e vegn duvrà per pudair disponer da l'ierta. Instituts da finanzas pretendan in attest d'ierta per ch'ils daners possian vegnir retratgs dal conto da la persuna defuncta. In attest d'ierta vegn er pretendì, sch'in bain immobigliar u sche proprietad d'abitar duai vegnir transcrit u vendì.
Il custs per emetter in attest d'ierta varieschan da cas a cas. Els pon importar da plirs tschient francs fin a plirs milli francs. En quels custs n'èn betg cuntegnids ils custs supplementars per documents dal stadi civil e per infurmaziuns da la Svizra e da l'exteriur. Vus pudais reducir quels custs, sche Vus empustais mo in dumber minimal d'originals da l'attest d'ierta.
Er en cas d'eruidas simplas da las ertavlas e dals ertavels dura l'emissiun da l'attest d'ierta tranter 6 fin 12 emnas circa.
L'attest d'ierta vegn emess tut tenor il chantun da l'uffizi d'ierta, da l'autoritad da partiziun da la vischnanca, d’in notar resp. d’ina notara u da la prefectura dal district.
Per survegnir in attest d'ierta stuais Vus
Per plaschair registrar l'ultim lieu da domicil da la persuna defuncta.